section_heading: Životopis
paragraph_text: Nikola Kokotović rođen je u Gornjem Kosinju 1859. godine. Rodom je bio iz pravoslavne obitelji, a izjašnjavao se Hrvatom.Stjepan Matković, Čista stranka prava: 1895.-1903., Hrvatski institut za povijest - Dom i svijet, Zagreb, 2001., ISBN 953-6491-57-5, str. 319.:Leksikon podunavskih Hrvata - Bunjevaca i Šokaca:, knj. 13, HAD, Subotica, 2017., str. 7., pristupljeno 17. studenoga 2021. Gimnaziju je završio u Rakovcu 1879. godine. Nakon toga do 1880. godine studirao je povijest i ruski jezik na Mudroslovnom fakultetu u Zagrebu ali ga je morao napustiti zbog siromaštva.Znameniti i zaslužni Hrvati te pomena vrijedna lica u hrvatskoj povijesti od 925.- 1925., Odbor za izdavanje knjige "Zaslužni i znameniti Hrvati 925-1925.", ur. Emilij Laszowski, Zagreb, 1925., str. 136-137. Dok je studirao u Zagrebu, prišao je Stranci prava. Pisao je članke za njezina glasila: Slobodu, Hrvatsku vilu (od 1886. Balkan), Smilje i Hrvatsko pravo. Poslije je uređivao pravaški književni list Balkan, zajedno s Augustom Harambašićem. Zajedno s Augustom Harambašićem 1887. godine osuđen je i zatočen zbog u Balkanu tiskane pjesme "Tri molitve". Nakon raskola u Stranci prava 1895. godine bio je u Čistoj stranci prava.